Diari Oficial de la Generalitat Valenciana


Sumari del DOGV 3524, del 24-06-1999 (1999/5047)

Informació pública sobre la declaració de necessitat d'ocupació dels béns i l'adquisició de drets afectats per expropiació. Concessió d'explotació minera Arcitras número 2.112, a Sant Joan de Moró i Vilafamés (Castelló). Expedient JUEXPR/1999/1.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/5047


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública sobre la declaració de necessitat d'ocupació dels béns i l'adquisició de drets afectats per expropiació. Concessió d'explotació minera Arcitras número 2.112, a Sant Joan de Moró i Vilafamés (Castelló). Expedient JUEXPR/1999/1. [1999/Q5047]
  
L'entitat Arcillas Industriales y Transformaciones, SL (Arcitras, SL), amb domicili social a la carretera de Vilafamés, quilòmetre 5, de Sant Joan de Moró (Castelló) i codi d'identificació fiscal B-12011904, titular de la concessió d'explotació minera Arcitras número 2.112, situada als termes municipals de Sant Joan de Moró i Vilafamés, ha sol·licitat la iniciació d'expedient d'expropiació forçosa dels béns i drets afectats per l'esmentada concessió, assenyalats al final d'este anunci, a l'empara del que s'ha disposat en la Llei d'Expropiació Forçosa, de 16 de desembre de 1954, i el seu reglament, aprovat pel Decret de 26 d'abril de 1957.
  
De conformitat amb els articles 105 de la Llei 22/1973, de 21 de juliol, de Mines, i 131 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, l'atorgament d'una concessió d'explotació porta implícita la declaració d'utilitat pública. La concessió d'explotació Arcitras número 2.112 va ser atorgada mitjançant la Resolució de 3 de maig de 1988, de la Direcció General d'Indústria i Energia d'esta Conselleria; el Pla de Labors per a 1998 va ser aprovat per este Servei Territorial el 24 de juliol de 1998 i l'enderroc el 29 de gener de 1999.
  
L'esmentada sol·licitud d'expropiació i el tràmit de declaració de necessitat d'ocupació dels béns i adquisició dels drets afectats es fa saber als titulars dels drets afectats per l'expropiació i a qualsevol persona, perquè en el termini de 20 dies hàbils, comptats des de l'endemà de la publicació d'este anunci, puguen aportar totes les dades que permeten la rectificació de les possibles errades en la descripció dels béns i drets afectats, o oposar-se, per raons de fons o forma, a la necessitat d'ocupació, assenyalant-ne els fonaments i indicant, en este cas, els motius pels quals haja de considerar-se preferent l'ocupació d'altres béns o l'adquisició d'altres drets distints i no compresos en la relació, com més convenient per a la finalitat que es perseguix.
  
Les al·legacions i els documents es poden aportar en este Servei Territorial d'Indústria i Energia, carrer de Cavallers, 8, 12639 Castelló de la Plana, telèfon 431 47 77 58, o mitjançant qualsevol procediment dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.